ഇടക്കാലത്ത് നേരിട്ട ഇടിവിൽ നിന്നും സ്വർണം കരയറുന്നു . ഇന്ന് ( ജൂൺ 14 ) രണ്ട് തവണയാണ് സ്വർണവില ഉയർന്നത് . രണ്ട് തവണ 120 രൂപ വീതം കൂടി പവന് 20,640 രൂപയായി സ്വർണവിവ ഉയർന്നു . ആഗോള വിപണിയിൽ സ്വർണ വില വർദ്ധിച്ചതാണ് അഭ്യന്തര വിപണിയിലും പ്രതിഫലിച്ചത് . രാവിലെ 120 രൂപ കൂടി 20,520 ൽ സ്വർണ വില എത്തിയിരുന്നു . ഗ്രാമിന് 15 രൂപ കൂടി 2,580 രൂപയായി . രണ്ട് തവണയായി ഒരു പവൻ സ്വർണത്തിന്റെ വിലയിൽ 240 രൂപയുടെ വർദ്ധനവാണ് ഉണ്ടായത് . ഗ്രാമിന് 30 രൂപയുടെ വർധനവും ഉണ്ടായി . ഇറാഖിലെ സംഘർഷ അന്തരീക്ഷവും സ്വർണ വില ഉയരാനുള്ള പ്രധാന കാരണമായി ചൂണ്ടിക്കാട്ടിയ്ക്കപ്പെടുന്നുണ്ട് . സുരക്ഷിത നിക്ഷേപമെന്ന നിലയിലും സ്വർണം വൻതോതൽ വാങ്ങുന്നുണ്ട് .